Ovogodišnji natječaj za izbor najboljeg mladog poljoprivrednika ili poljoprivrednicu u Hrvatskoj otvoren je od 05. veljače do 04. ožujka 2021. Natječaj organizira zastupnica u Europskom parlamentu, gđa. Sunčana Glavak, u suradnji sa Ministarstvom poljoprivrede, Jutarnjim listom kao medijskim pokroviteljem te sponzorima Zagrebačkom bankom i Konzumom.

Mogu se prijaviti mladi poljoprivrednici /poljoprivrednice koji su nositelji obiteljskih poljoprivrednih gospodarstava i imaju do 40. godina života. Oni moraju biti korisnici mjera Programa ruralnog razvoja, a njihovi projekti, koji mogu biti završeni ili u provedbi, moraju biti financirani sredstvima Programa.

Izborom najboljeg mladog poljoprivrednika cilj je nagraditi i promovirati rad mladog poljoprivrednika, u stvaranju održivih i inovativnih ideja i praksi koji se bave izazovima kojima se suočava poljoprivredni sektor, poput generacijske obnove, ublažavanja klimatskih promjena, sigurnosti hrane i tehnološkog napretka.

Najbolji mladi poljoprivrednik/poljoprivrednica iz Republike Hrvatske, sudjelovati će na Europskom kongresu najboljih mladih poljoprivrednika i uči u utrku za Europskog mladog poljoprivrednika.

<https://suncanaglavak.eu/prijavite-se-za-najboljeg-hrvatskog-mladog-poljoprivrednika-ili-poljoprirednicu-2021/>